ایران‌دا یاغیشلارین آزالماسی و قوراق‌لیق سببیله سدلرده‌کی سو سویه‌سینین ایچ مصرفی قارشیلاماماسی ایله بحران اویاری‌سی ائدیلدی.
ایران سو قایناقلاری یؤنتیم شیرکتی باش مودورو محمد حاج‌رسولیها،
"اؤلکه‌ده‌کی سو مصرفی حجمی سدلره دولان سودان داها چوخ اولدوغو اوچون ایران‌داکی سدلرین وضعیتی بحران شرطلری ایله قارشی قارشییا" دئدی.
ایسنایا دانیشان حاج‌رسولی‌ها، سدلره دولان سو میقدارینین اؤتن ایلله مقایسه‌ده یوزده ۳۳ آزالدیغینی دئدی.
سدلرده‌کی سو میقدارینین اؤتن ایل ۳۲ میلیارد مکعب متر اولاراق اؤلچولدویونو، بو ایل ایسه ۲۵ میلیارد مکعب متره دوشدویونو بیلدیر‌ن حاج‌رسولی‌ها،
"بیر طرف‌دن سطحی سولار دیگر طرف‌دن یئرآلتی سولارینین آزالماسی ایله قارشی قارشییاییق. یاغیشلارین میقداری دا گؤزلنتیلرین آلتین‌دا" ایفاده‌لرینی ایشلتدی.
ایران‌دا دوشوک یاغیش میقداری و محدود سو قایناقلارینین آزالماسی ایله اورتایا چیخان قوراق‌لیق اؤلکه‌ده سو بحرانینا سبب اولور.
